CELEX: 22007D0097
Language: da
Date: 2007-09-28 00:00:00
Title: Afgørelse truffet af Det Blandede EØS-udvalg nr. 97/2007 af 28. september 2007 om ændring af bilag I (Dyre- og plantesundhed), bilag II (Tekniske forskrifter, standarder, prøvning og certificering) og protokol 47 (Afskaffelse af tekniske handelshindringer for vin) til EØS-aftalen

21.2.2008   
            
            
               DA
            
            
               Den Europæiske Unions Tidende
            
            
               L 47/3
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 97/2007
   af 28. september 2007
   om ændring af bilag I (Dyre- og plantesundhed), bilag II (Tekniske forskrifter, standarder, prøvning og certificering) og protokol 47 (Afskaffelse af tekniske handelshindringer for vin) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag I til aftalen blev ændret ved afgørelse truffet af Det Blandede EØS-udvalg nr. 75/2007 af 6. juli 2007 (1).
            
         
               (2)
            
            
               Bilag II til aftalen blev ændret ved afgørelse truffet af Det Blandede EØS-udvalg nr. 79/2007 af 6. juli 2007 (2).
            
         
               (3)
            
            
               Protokol 47 til aftalen blev ændret ved afgørelse truffet af Det Blandede EØS-udvalg nr. 161/2006 af 8. december 2006 (3).
            
         
               (4)
            
            
               Fyrstendømmet Liechtenstein og Det Schweiziske Forbund har indgået en toldunion ved toldtraktaten af 29. marts 1923.
            
         
               (5)
            
            
               Bilag 11 om dyresundheds- og zootekniske foranstaltninger for handelen med levende dyr og animalske produkter til aftalen mellem Det Europæiske Fællesskab og Det Schweiziske Forbund om handel med landbrugsprodukter (4), i det følgende benævnt »landbrugsaftalen«, gælder for Liechtenstein. Følgelig blev Liechtenstein ved Det Blandede EØS-udvalgs afgørelse nr. 1/2003 (5) undtaget fra anvendelsen af bestemmelserne i kapitel I i bilag I til aftalen.
            
         
               (6)
            
            
               Overenskomsten af 22. juli 1972 mellem Det Europæiske Økonomiske Fællesskab og Det Schweiziske Forbund (6), som ændret, blev udvidet til at omfatte Liechtenstein ved en tillægsoverenskomst af 22. juli 1972 (7). Følgelig blev Liechtenstein ved Det Blandede EØS-udvalgs afgørelse nr. 177/2004 (8) undtaget fra anvendelsen af bestemmelserne i protokol 3 og protokol 4 til aftalen.
            
         
               (7)
            
            
               Det Europæiske Fællesskab, Det Schweiziske Forbund og Liechtenstein er blevet enige om at udvide anvendelsen af landbrugsaftalen til at omfatte Liechtenstein ved en tillægsaftale, i det følgende benævnt »tillægsaftalen«, som skal træde i kraft samtidig med denne afgørelse.
            
         
               (8)
            
            
               På grund af ovenstående og for at sikre en ensartet anvendelse af et enkelt sæt regler for hele fødekæden er det hensigtsmæssigt at undtage Liechtenstein fra anvendelsen af de tilsvarende dele i aftalen, nemlig bilag I, kapitel XII og XXVII i bilag II og protokol 47, så længe landbrugsaftalen gælder for Liechtenstein —
            
         TRUFFET FØLGENDE AFGØRELSE:
   Artikel 1
   Aftalen ændres som angivet i bilaget til denne afgørelse.
   Artikel 2
   Denne afgørelse træder i kraft samme dag som tillægsaftalen, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (9).
   Artikel 3
   Liechtenstein og Det Europæiske Fællesskab underretter Det Blandede EØS-udvalg om datoen for ikrafttrædelsen af den tillægsaftale, der udvider landbrugsaftalen til at omfatte Liechtenstein.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 28. september 2007.
      
         
            På vegne af Det Blandede EØS-udvalg
         
         Stefán Haukur JÓHANNESSON
         
         
            Formand
         
      
   
   
      (1)  EUT L 328 af 13.12.2007, s. 10.
   
      (2)  EUT L 328 af 13.12.2007, s. 18.
   
      (3)  EUT L 89 af 29.3.2007, s. 40.
   
      (4)  EFT L 114 af 30.4.2002, s. 132.
   
      (5)  EUT L 94 af 10.4.2003, s. 43.
   
      (6)  EFT L 300 af 31.12.1972, s. 189.
   
      (7)  EFT L 300 af 31.12.1972, s. 281.
   
      (8)  EUT L 133 af 26.5.2005, s. 33.
   
      (9)  Ingen forfatningsmæssige krav angivet.
   
      BILAG
      I bilag I og II og protokol 47 til aftalen foretages følgende ændringer:
      
                  1.
               
               
                  Følgende tekst indsættes under overskriften »Sektortilpasninger« i bilag I:
                  »Dette bilag gælder imidlertid ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.«
               
            
                  2.
               
               
                  Første sætning i indledningen til kapitel XII i bilag II affattes således:
                  »Dette kapitel gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.«
               
            
                  3.
               
               
                  Følgende indsættes i indledningen til kapitel XXVII i bilag II:
                  »Dette kapitel gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.«
               
            
                  4.
               
               
                  Følgende tekst indsættes i indledningen til protokol 47:
                  »Denne protokol gælder imidlertid ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein.«